Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ - Πρόταση για απόφαση του Συμβουλίου σχετικά με την θέση της Κοινότητας επί ορισμένων προτάσεων που έχουν υποβληθεί προς συζήτηση στην 13η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES), η οποία θα πραγματοποιηθεί στην Μπαγκόκ της Ταϊλάνδης, μεταξύ 2 και 14 Οκτωβρίου 2004

(υποβληθείσα από την Επιτροπή)

ΕΙΣΗΓΗΤΙΚΗ ΕΚΘΕΣΗ

1. Η 13η συνεδρίαση της Διάσκεψης των συμβαλλομένων μερών στη Σύμβαση CITES θα πραγματοποιηθεί στην Ταϊλάνδη, στο διάστημα 2 - 14 Οκτωβρίου 2004.

2. Το κείμενο της σύμβασης τροποποιήθηκε το 1983, ώστε να καταστεί δυνατή η προσχώρηση περιφερειακών οργανισμών οικονομικής ολοκλήρωσης, όπως η ΕΚ (η λεγόμενη τροποποίηση της Gaborone). Ωστόσο, ο αριθμός των συμβαλλομένων που έχουν επικυρώσει την αλλαγή αυτή δεν είναι επαρκής προκειμένου να τεθεί σε ισχύ.

3. Λόγω των επιπτώσεων που έχουν οι αποφάσεις που λαμβάνει η Διάσκεψη των συμβαλλομένων μερών όσον αφορά την εφαρμογή του κανονισμού (EΚ) αριθ. 338/97 του Συμβουλίου της 9ης Δεκεμβρίου 1996 σχετικά με την προστασία των ειδών άγριας πανίδας με τον έλεγχο του εμπορίου τους [1], επιβάλλεται να διατυπωθεί κοινοτική θέση επί των προτάσεων που έχουν υποβληθεί στη Διάσκεψη.

[1] ΕΕ L 61 της 03.03.1997, σ. 1.

4. Τα σχέδια ψηφισμάτων και τα έγγραφα εργασίας που αφορούν την ερμηνεία και την εφαρμογή της Σύμβασης, καθώς και προτάσεις για τροποποίηση των προσαρτημάτων που καταρτίστηκαν από τα κράτη μέλη ή από την Επιτροπή, εξετάστηκαν στην επιτροπή των κρατών μελών που έχει συσταθεί στο πλαίσιο του κανονισμού του Συμβουλίου 338/97, στη συνεδρίαση της 20ής Απριλίου 2004. Όλες οι προτάσεις και τα έγγραφα εργασίας που εγκρίθηκαν, υπεβλήθησαν στη συνέχεια στη Γραμματεία της CITES από το οικείο κράτος μέλος ή από την προεδρία, εξ ονόματος όλων των κρατών μελών. Μεταξύ των υποβληθεισών προτάσεων περιλαμβάνονται προτάσεις που αφορούσαν τροποποιήσεις των παραρτημάτων, καθώς και αριθμός ψηφισμάτων και εγγράφων εργασίας επί ζητημάτων όπως η συμμόρφωση και τα προσωπικά είδη.

5. Στις 8 Ιουνίου, οι υπηρεσίες της Επιτροπής πραγματοποίησαν ανεπίσημη συνεδρίαση με ειδικούς από τα κράτη μέλη, προκειμένου να εξετάσουν τα ζητήματα που πρόκειται να συζητηθούν στη Διάσκεψη των συμβαλλομένων μερών. Στις 9 Ιουνίου, οι υπηρεσίες της Επιτροπής πραγματοποίησαν συνεδρίαση με τους ενδιαφερόμενους μη κυβερνητικούς οργανισμούς (ΜΚΟ), στους οποίους δόθηκε η δυνατότητα να εκφράσουν τις εν προκειμένω απόψεις τους.

6. Ορισμένα έγγραφα για τη Διάσκεψη δεν ήταν έτοιμα εγκαίρως ώστε να δυνηθεί η Επιτροπή να προτείνει, επί του παρόντος, κοινοτική θέση. Κατόπιν τούτων, η Επιτροπή προτείνει την υιοθέτηση της εν προκειμένω εκθέσεως κατά τη συνεδρίαση, σύμφωνα με το άρθρο 2 του σχεδίου απόφασης του Συμβουλίου.

7. Το έργο της Διάσκεψης χωρίζεται σε τρία μέρη: θέματα στρατηγικής και διοίκησης, ερμηνεία και εφαρμογή της σύμβασης και προτάσεις τροποποίησης των προσαρτημάτων. Δεδομένου ότι η Κοινότητα δεν αποτελεί συμβαλλόμενο μέρος της Σύμβασης, το πρώτο μέρος δεν έχει, εν γένει, επιπτώσεις στον κανονισμό του Συμβουλίου 338/97. Το δεύτερο μέρος αντανακλά την εξέλιξη της Σύμβασης και είναι σημαντικό από τεχνικής πλευράς. Ωστόσο, οι τροποποιήσεις των προσαρτημάτων (επίπεδα προστασίας για διάφορα είδη) είναι αυτές που, μοιραία, θα προσελκύσουν τη μέγιστη προσοχή του κοινού. Εδώ συγκαταλέγονται και τα πλέον κρίσιμα ζητήματα: οι φάλαινες και τα δελφίνια, οι ελέφαντες, ο αφρικανικός λέων, ψάρια και μαλάκια (συμπεριλαμβανομένης της κυρτοκέφαλης χειλούς και του ευρωπαϊκού δακτυλιού ή λιθοφάγου) και ξυλεία (ιδίως το ramin).

8. Υπάρχουν δύο παραρτήματα στην προτεινόμενη απόφαση του Συμβουλίου. Το παράρτημα Ι περιγράφει τη θέση της Κοινότητας στα προαναφερθέντα κρίσιμα ζητήματα. Το παράρτημα ΙΙ περιλαμβάνει τις προτεινόμενες κοινοτικές θέσεις επί θεμάτων της ημερήσιας διάταξης της Διάσκεψης για τα οποία υπάρχουν διαθέσιμα έγγραφα από 8ης Ιουνίου 2004.

2004/0182 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ Πρόταση για απόφαση του Συμβουλίου σχετικά με την θέση της Κοινότητας επί ορισμένων προτάσεων που έχουν υποβληθεί προς συζήτηση στην 13η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES), η οποία θα πραγματοποιηθεί στην Μπαγκόκ της Ταϊλάνδης, μεταξύ 2 και 14 Οκτωβρίου 2004

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 και το άρθρο 300 παράγραφος 2 εδάφιο δεύτερο,

την πρόταση της Επιτροπής [2],

[2] ΕΕ C [...] της [...], σ. [...].

Εκτιμώντας τα ακόλουθα:

(1) Η Σύμβαση για το Διεθνές Εμπόριο Ειδών της Άγριας Πανίδας και Χλωρίδας που απειλούνται με εξαφάνιση εφαρμόζεται στην Κοινότητα μέσω του κανονισμού (ΕΚ) αριθ. 338/97 του Συμβουλίου της 9ης Δεκεμβρίου 1996 [3].

[3] ΕΕ L 61 της 03.03.1997, σ. 1.

(2) Οι προτάσεις για την έκδοση ψηφισμάτων της Διάσκεψης των συμβαλλομένων μερών και οι τροποποιήσεις των προσαρτημάτων της Σύμβασης, στις περισσότερες περιπτώσεις θα επηρεάσουν την σχετική κοινοτική νομοθεσία.

(3) Στις περιπτώσεις κατά τις οποίες έχουν θεσπιστεί κοινοτικές διατάξεις για την επίτευξη των στόχων της Συνθήκης, τα κράτη μέλη δεν μπορούν να αναλάβουν, εκτός του πλαισίου των κοινοτικών θεσμικών οργάνων, υποχρεώσεις οι οποίες ενδέχεται να επηρεάσουν τις εν λόγω διατάξεις ή να αλλοιώσουν το πεδίο εφαρμογής τους.

(4) Η Κοινότητα δεν έχει ακόμη δυνηθεί να καταστεί συμβαλλόμενο μέλος στη Σύμβαση.

(5) Υπό τις συνθήκες αυτές, η θέση της Κοινότητας πρέπει να εκπροσωπείται από τα κράτη μέλη τα οποία να ενεργούν από κοινού, προς το συμφέρον της Κοινότητας, και εντός του πλαισίου μιας κοινής θέσης η οποία έχει υιοθετηθεί από το Συμβούλιο,

ΑΠΟΦΑΣΙΖΕΙ:

Άρθρο 1

Η θέση της Κοινότητας, την οποία θα εκπροσωπήσουν τα κράτη μέλη, ενεργώντας από κοινού προς το συμφέρον της Κοινότητας, στη 13η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES), είναι σύμφωνη με τις θέσεις που περιέχονται στα παραρτήματα της παρούσας απόφασης.

Άρθρο 2

Όταν η θέση που αναφέρεται στο άρθρο 1 είναι πιθανόν να επηρεαστεί από επιστημονικά ή τεχνικά στοιχεία τα οποία ενδεχομένως θα υποβάλλονταν πριν από τη συνεδρίαση της Διάσκεψης των μερών ή κατά τη διάρκειά της, καθώς και στις περιπτώσεις που κατατίθενται προτάσεις σε θέματα τα οποία δεν έχουν ακόμη αποτελέσει αντικείμενο κοινοτικής θέσης, διαμορφώνεται θέση επί της σχετικής προτάσεως προτού κληθεί η Διάσκεψη των μερών να ψηφίσει επ'αυτής.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

Στην Πρόταση για απόφαση του Συμβουλίου της ...............2004 σχετικά με τη θέση της Κοινότητας επί ορισμένων καθοριστικών ζητημάτων που πρόκειται να συζητηθούν στην 13η συνεδρίαση της Διάσκεψης των συμβαλλομένων μερών στη Σύμβαση για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES) η οποία θα πραγματοποιηθεί στο Μπαγκόκ της Ταϊλάνδης μεταξύ 2 και 14 Οκτωβρίου 2004

A. Γενικές σκέψεισ

1. Η θέση της Κοινότητας επί των προτάσεων τροποποίησης των προσαρτημάτων πρέπει να στηρίζεται στη διατηρησιακή κατάσταση (κατάσταση όσον αφορά τη διατήρηση) των συγκεκριμένων ειδών. Πρέπει να λαμβάνεται υπόψη η δυνατή συμβολή των ελέγχων CITES στη βελτίωση της διατηρησιακής κατάστασης, αναγνωρίζοντας, εκ παραλλήλου, τις προσπάθειες των χωρών που έθεσαν σε εφαρμογή αποδοτικά διατηρησιακά μέτρα.

2. Η Κοινότητα πρέπει επίσης να εξασφαλίσει ότι οι αποφάσεις που θα ληφθούν στη Διάσκεψη θα μεγιστοποιήσουν την αποδοτικότητα της CITES, ελαχιστοποιώντας τα περιττά διοικητικά βάρη, εξευρίσκοντας πρακτικές και εφαρμόσιμες λύσεις στα προβλήματα εφαρμογής και εξασφαλίζοντας ότι οι πόροι των Μερών διατίθενται εκεί όπου έχουν αληθινό αντίκτυπο στη διατήρηση.

3. Η Κοινότητα πρέπει να επιδιώξει μεγαλύτερες συνέργειες με άλλες πολυμερείς περιβαλλοντικές συμφωνίες, συμπεριλαμβανομένης της βιοποικιλότητας, όπως, π.χ., τη Σύμβαση για τη βιοποικιλότητα. Οι αποφάσεις που θα ληφθούν στη Διάσκεψη πρέπει να συμβάλουν στην επίτευξη του στόχου που προωθεί η Παγκόσμια διάσκεψη κορυφής για την αειφόρο ανάπτυξη και η Σύμβαση για τη βιολογική ποικιλότητα, που συνίσταται στην ανάσχεση της παγκόσμιας υποβάθμισης της βιολογικής ποικιλότητας μέχρι το 2010.

B. Ειδικά ζητήματα

1. Εις ό,τι αφορά την εμπορική φαλαινοθηρία, δεν θα έπρεπε να ληφθούν αποφάσεις που θέτουν υπό αμφισβήτηση την εν προκειμένω δεσπόζουσα θέση της Διεθνούς Επιτροπής Φαλαινοθηρίας. Ως εκ τούτου, δεν θα έπρεπε να επιτραπεί εκ νέου η εμπορική φαλαινοθηρία, μέχρις ότου η Διεθνής Επιτροπή Φαλαινοθηρίας (International Whaling Commission - IWC) θεωρήσει ότι έχουν τεθεί σε εφαρμογή οι κατάλληλοι διαχειριστικοί έλεγχοι και έχουν ληφθεί χωριστές αποφάσεις από την IWC σχετικά με την επανάληψη της εμπορικής φαλαινοθηρίας. Εις ό,τι αφορά το δελφίνι Irrawaddy, η Κοινότητα θα υποστηρίξει κατάλληλα αναλογικά μέτρα για την καλύτερη ρύθμιση της εμπορίας ζώντων δειγμάτων.

2. Εις ό,τι αφορά τους ελέφαντες, η Κοινότητα δεν είναι πρόθυμη να συμφωνήσει στην επανάληψη του εμπορίου ελεφαντόδοντος, εάν δεν βεβαιωθεί ότι έχουν εγκατασταθεί ικανοποιητικοί μηχανισμοί που θα εξασφαλίσουν τη μη επακόλουθη αύξηση της παράνομης θανάτωσης ελεφάντων.

3. Εις ό,τι αφορά τον αφρικανικό λέοντα, η Κοινότητα δεν είναι πεπεισμένη ότι η εγγραφή του εν λόγω είδους στο προσάρτημα I αποτελεί το καλύτερο μέσο αντιμετώπισης των προβλημάτων διατήρησής του. Η Κοινότητα θα καταβάλει προσπάθειες ώστε να επιτύχει ένα αποτέλεσμα που θα τύχει της στηρίξεως όλων των κρατών που βρίσκονται στη ζώνη εξάπλωσης του αφρικανικού λέοντα.

4. Εις ό,τι αφορά τη διαχείριση και διατήρηση του μεγάλου λευκού καρχαρία, της κυρτοκέφαλης χειλούς (humphead wrasse) και του ευρωπαϊκού δακτυλιού (European date mussel), η Κοινότητα διάκειται ευνοϊκά έναντι μέτρων αυστηρότερης ρύθμισης του διεθνούς εμπορίου τους.

5. Εις ό,τι αφορά το ramin, η Κοινότητα υποστηρίζει την πρόταση της Ινδονησίας για εγγραφή της εν λόγω ομάδας ειδών στο προσάρτημα II, προκειμένου να υποβοηθηθεί η καταπολέμηση της παράνομης ξύλευσής του στα κράτη που βρίσκονται στη ζώνη εξάπλωσής του.

ΠΑΡΑΡΤΗΜΑ II

Στην απόφαση του Συμβουλίου της .............2004 σχετικά με τη θέση της Κοινότητας επί ορισμένων προτάσεων που πρόκειται να υποβληθούν στη 13η Διάσκεψη των συμβαλλομένων μερών στη Σύμβαση για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES), η οποία θα πραγματοποιηθεί στη Μπαγκόκ της Ταϊλάνδης μεταξύ 2 και 14 Οκτωβρίου 2004

+ εκφράζει θέση υπέρ // - εκφράζει θέση κατά

Οι παρενθέσεις υποδηλώνουν μία επιφυλακτικότερη θέση // 0 υποδηλώνει μια ανοικτή προς συζήτηση θέση

1. Έγγραφα εργασίας

1.1. Στρατηγικά και διοικητικά ζητήματα

>ΘΕΣΗ ΠIΝΑΚΑ>

1.2 Ερμηνεία και εφαρμογή της σύμβασης

1.2.1. Επανεξέταση των ψηφισμάτων και αποφάσεων

>ΘΕΣΗ ΠIΝΑΚΑ>

1.2.2. Τακτικές και έκτακτες εκθέσεις

>ΘΕΣΗ ΠIΝΑΚΑ>

1.2.3. Γενικά ζητήματα συμμόρφωσης

>ΘΕΣΗ ΠIΝΑΚΑ>

1.2.4. Ζητήματα σχετικά με την εμπορία ειδών και τη διατήρηση

>ΘΕΣΗ ΠIΝΑΚΑ>

1.2.5. Ζητήματα σχετικά με τον έλεγχο της εμπορίας και τη διάθεση στην αγορά

>ΘΕΣΗ ΠIΝΑΚΑ>

1.2.6. Διατάξεις σχετικές με τις εξαιρέσεις και το ειδικό εμπόριο

>ΘΕΣΗ ΠIΝΑΚΑ>

1.2.7. Τροποποίηση των προσαρτημάτων

>ΘΕΣΗ ΠIΝΑΚΑ>

1.2.8. Άλλα ζητήματα και θέματα

>ΘΕΣΗ ΠIΝΑΚΑ>

2. Προτάσεις εγγραφών

>ΘΕΣΗ ΠIΝΑΚΑ>

*ως κυβέρνηση-θεματοφύλακας εισήγησει της αρμόδιας επιτροπής